CELEX: 31992R1571
Language: el
Date: 1992-06-16 00:00:00
Title: Κανονισμός (ΕΟΚ) αριθ. 1571/92 του Συμβουλίου της 16ης Ιουνίου 1992 για την τροποποίηση του κανονισμού (ΕΟΚ) αριθ. 2268/88 περί καθορισμού, για τη συγκομιδή 1988, ορισμένων τιμών καθώς και των μέγιστων εγγυημένων ποσοτήτων στον τομέα του ακατέργαστου καπνού

Avis juridique important

|

31992R1571

Κανονισμός (ΕΟΚ) αριθ. 1571/92 του Συμβουλίου της 16ης Ιουνίου 1992 για την τροποποίηση του κανονισμού (ΕΟΚ) αριθ. 2268/88 περί καθορισμού, για τη συγκομιδή 1988, ορισμένων τιμών καθώς και των μέγιστων εγγυημένων ποσοτήτων στον τομέα του ακατέργαστου καπνού  

Επίσημη Εφημερίδα αριθ. L 166 της 20/06/1992 σ. 0007 - 0007

ΚΑΝΟΝΙΣΜΟΣ (ΕΟΚ) αριθ. 1571/92 ΤΟΥ ΣΥΜΒΟΥΛΙΟΥ  της 16ης Ιουνίου 1992  για την τροποποίηση του κανονισμού (ΕΟΚ) αριθ. 2268/88 περί καθορισμού, για τη συγκομιδή 1988, ορισμένων τιμών καθώς και των μέγιστων εγγυημένων ποσοτήτων στον τομέα του  ακατέργαστου καπνούΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  τον κανονισμό (ΕΟΚ) αριθ. 727/70 του Συμβουλίου της 21ης Απριλίου 1970 περί δημιουργίας κοινής οργανώσεως αγοράς στον τομέα του ακατέργαστου καπνού (1), και ιδίως το άρθρο 4 παράγραφος 5,  την πρόταση της Επιτροπής,  τη γνώμη του Ευρωπαϊκού Κοινοβουλίου (2),  Εκτιμώντας:  ότι ο κανονισμός (ΕΟΚ) αριθ. 2268/88 του Συμβουλίου της 19ης Ιουλίου 1988 για τον καθορισμό, για τη συγκομιδή 1988, των τιμών στόχου, των τιμών παρέμβασης και των πριμοδοτήσεων που χορηγούνται στους αγρότες καπνού σε φύλλα, των παράγωγων τιμών  παρέμβασης του δεματοποιημένου καπνού, των ποσοτήτων αναφοράς, των ζωνών παραγωγής καθώς και των μέγιστων εγγυημένων ποσοτήτων και για την τροποποίηση του κανονισμού (ΕΟΚ) αριθ. 1975/87 (3) καθόρισε τις τιμές και τις πριμοδοτήσεις καθώς και τις μέγιστες  εγγυημένες ποσότητες ανά ποικιλία και ομάδα ποικιλιών για τα καπνά της συγκομιδής 1988-  ότι το Δικαστήριο, στην απόφασή του της 11ης Ιουλίου 1991 στην υπόθεση C-368/89, κήρυξε άκυρο τον κανονισμό (ΕΟΚ) αριθ. 2268/88 καθόσον προβλέπει μια μέγιστη εγγυημένη ποσότητα όσον αφορά τον καπνό της ποικιλίας Bright συγκομιδής 1988-  ότι κατ' εφαρμογή του άρθρου 176 της συνθήκης, τα Κοινοτικά όργανα οφείλουν να λάβουν τα μέτρα που συνεπάγεται η εκτέλεση αποφάσεως του Δικαστηρίου που κηρύσσει μια πράξη άκυρη-  ότι οι λόγοι που οδήγησαν το Δικαστήριο στην απόφαση να κηρύξει άκυρες τις ανωτέρω διατάξεις για την ποικιλία Bright ισχύουν και για τις άλλες ποικιλίες για τις οποίες καθορίστηκε μια μέγιστη εγγυημένη ποσότητα για τη συγκομιδή 1988- ότι οι εν λόγω  διατάξεις πρέπει επομένως να καταργηθούν,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 3 παράγραφος 3 και το παράρτημα V του κανονισμού (ΕΟΚ) αριθ. 2268/88 καταργούνται.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός εφαρμόζεται από τις 26 Ιουλίου 1988. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 16 Ιουνίου 1992. Για το Συμβούλιο  Ο Πρόεδρος  Arlindo MARQUES CUNHA   (1) ΕΕ αριθ. L 94 της 28. 4. 1970, σ. 1. Κανονισμός που τροποποιήθηκε τελευταία από τον κανονισμό (ΕΟΚ) αριθ. 1737/91 (ΕΕ αριθ. L 163 της 26. 6. 1991, σ. 11). (2) Γνώμη που διατυπώθηκε στις 12 Ιουνίου 1992 (δεν έχει ακόμη δημοσιευθεί στην  Επίσημη Εφημερίδα). (3) ΕΕ αριθ. L 199 της 26. 7. 1988, σ. 20.